सीवान : बिहार के सीवान जिले से एक सनसनीखेज खबर मिल रही है. जानकारी के मुताबिक, बेखौफ अपराधियों ने शनिवार की सुबह पूर्व सांसद शहाबुद्दीन के करीबी राजद नेता मिन्हाज खान की गोली मारकर हत्या कर दी है. बताया जा रहा है कि मृतक मिन्हाज खान इलाके की राजनीतिक गतिविधियों में काफी सक्रिय था. घटना जिले के बसंतपुर थाना क्षेत्र के शेखपुरा गांव में उस समय अफरातफरी मच गयी, जब लोगों को सूचना मिली की राजद नेता की गोली मार कर हत्या कर दी गयी है. पुलिस को घटनास्थल से हथियार भी मिले हैं. पुलिस की मानें, तो यह हत्या गैंग वार में हुई है.सूचना के बाद पुलिस मौके पर कैंप कर रही है और तनाव को देखते हुए सुरक्षा व्यवस्था बढ़ा दी गयी है.